แสบร้อนผิวหนัง ไม่มีรอยแดงไม่มีแผล แสบเหมือนเอาพริกมาทา เหมือนโดนไฟรนตลอดเวลา เริ่มแรกเป็นตามแขน ขาสักพักหาย แต่คราวนี้เป็นทั้งมือ เท้าตั้งแต่ตอนตี2 ก็เป็นเลย 10:30 ก็ยังไม่หายทรมานมากค่ะ จะเป็นโรคอะไรไหมคะ
สวัสดีค่ะ งาน,อาการแสบร้อนที่ผิวหนัง โดยไม่ได้มีความผิดปกติอะไรที่ผิวหนัง หรือไม่ได้มีอะไรมาสัมผัสโดน อาจเกิดจาก1. เป็นโรคงูสวัด ซึ่งมักจะทำให้เกิดอาการแสบร้อนที่ผิวหนัง มีอาการเจ็บปวด เสียวตามเส้นประสาทได้ หลังจากนั้น ก็จะมีตุ่มน้ำใสเกิดขึ้นเป็นกลุ่ม แล้วตกสะเก็ดหายไป แต่อาการเจ็บปวดและแสบร้อน อาจยังคงเป็นต่อเนื่องนานเป็นสัปดาห์หรือเดือนได้2. โรคปลายประสาทอักเสบที่เกิดจากสาเหตุต่างๆ เช่น การที่เคยเป็นงูสวัดบริเวณนั้นมาก่อน เป็นโรคเบาหวาน โรคไตเรื้อรัง โรคภูมิแพ้ตนเองชนิดต่างๆ เช่น ข้ออักเสบรูมาตอยด์ โรคพุ่มพวง เป็นต้น มีภาวะไทรอยด์ฮอร์โมนต่ำ ติดสุราเรื้อรัง ขาดวิตามินบี 1 บี 6 บี 12 หรือไนอะซิน ได้รับวิตามินดีมากไป ติดเชื้อ HIV มีเนื้องอกที่เส้นประสาทบริเวณนั้น เป็นผลจากการได้รับยาเคมีบำบัด ได้รับสารพิษหรือโลหะหนัก เป็นต้น3. โรคที่สมองและไขสันหลัง เช่น โรคหลอดเลือดสมอง สมองอักเสบ โรคปลอกประสาทเสื่อมแข็ง เนื้องอกที่ไขสันหลัง หรือเคยได้รับอุบัติเหตุที่ไขสันหลัง เป็นต้นหากอาการเพิ่งเริ่มเป็นเมื่อคืน อาจสังเกตอาการไปก่อน ยังไม่ต้องทานยาอะไร แต่หากอาการเป็นต่อเนื่องไปอีกหลายวัน ก็แนะนำให้ไปพบอายุรแพทย์ทั่วไป หรืออายุรแพทย์เฉพาะทางด้านระบบประสาท เพื่อตรวจหาสาเหตุและรักษาค่ะ